google/wiki40b huggingface dataset:
टशन-ए-इश्क़

कहानी

वो दुश्मन ही क्या जिसमें जलन न हो और वो इश्क़ ही क्या जिसमें टशन न हो जैसी यह कहानी दो पंजाबी परिवार की है। ट्विंकिल तनेजा (जैस्मिन भसीन) और युवराज लूथरा (ज़ैन इमाम) एक दूसरे से प्यार करते हैं। लेकिन उन दोनों की माँ लीला तनेजा और अनीता लूथरा एक दूसरे को बिलकुल पसंद नहीं करते हैं और एक दूसरे के दुश्मन होते हैं।
एक दिन जब ट्विकल और युवराज के बात करते समय लीला और अनीता आ जाते हैं। उनके आने का देख वह दोनों लड़ना शुरू कर देते हैं। इसके बाद लीला और अनीता के मध्य भी झगड़ा शुरू हो जाता है। झगड़े के दौरान द्विंकल की शादी की बात आ जाती है और लीला उसे पाँच दिनों में उसकी बेटी की शादी कर के दिखाने की बात कहती है। लीला अपनी बेटी की शादी कुंज सरना (सिद्धान्त गुप्ता) से कराना चाहती है।

निर्माण

इस धारावाहिक का निर्माण पंजाब के कई शहरों में किया गया। 16 जुलाई 2015 को ज़ी टीवी ने इसकी पहली झलक प्रस्तुत की।
अभिलक्षणिक बहुपद

रैखिक बीजगणित में प्रत्येक वर्ग मैट्रिक्स के सहवर्ती एक लाक्षणिक बहुपद (characteristic polynomial) परिभाषित किया जाता है। किसी वर्ग मैट्रिक्स का लाक्षणिक बहुपद बहुत उपयोगी परिकल्पना है - इससे उस वर्ग मैट्रिक्स में निहित (छिपी हुई) बहुत से महत्वपूर्ण गुण बाहर आ जाते हैं। लाक्षणिक बहुपद के द्वारा आइगेनमान (eigenvalues), मैट्रिस का सारणिक (determinant) तथा इसके ट्रेस (trace) का ज्ञान हो जाता है।
हाउसफुल 4

निर्माण

सितम्बर 2016 में यह खबर आयी थी कि निर्माता साजिद नाडियाडवाला ने एक बार फिर साजिद खान को यह फिल्म निर्देशित करने को कहा है। उसी समय ये खबर भी आयी कि अक्षय कुमार और रितेश देशमुख पहली तीन फिल्मों के बाद इस फिल्म में भी मुख्य किरदार निभाएंगे। 27 अक्टूबर 2017 को नाडियाडवाला ग्रैंडसंस लिमिटेड ने एक आधिकारिक बयान में पुष्टि की कि साजिद खान फिल्म का निर्देशन करेंगे, और यह 25 अक्टूबर 2019 को दिवाली के मौके पर रिलीज़ होगी।
फिल्म की कहानी पुनर्जन्म पर आधारित होगी, और साजिद खान के अनुसार इसमें पिछली सभी हाउसफुल फिल्मों के अभिनेताओं को शामिल करने का प्रयास किया जायेगा। फिल्म 25 अक्टूबर 2019 को 3डी में रिलीज़ की जायेगी, और इस प्रकार यह 3डी में रिलीज़ होने वाली पहली भारतीय कॉमेडी फिल्म होगी।
सैयद नज़रुल इस्लाम

सैयद नजरुल इस्लाम बांग्लादेश के राष्ट्रपति थे। इनका कार्यकाल १७ अप्रैल १९७१ से १० जनवरी १९७२ तक रहा।
बलदेवराम मिर्धा

चौधरी बलदेवराम राड़ (1889-1953), राजस्थान में नागौर जिले के महान जाट सेवक, किसानों के रक्षक तथा समाज-सेवी महापुरुष थे। आपने अपने काम के साथ ही अपनी समाज-सेवा, ग्राम-उत्थान ओर शिक्षा प्रसार की योजनानुसार गांव-गांव में घूम-घूम कर किसानों के बच्चों को विद्याध्ययन की प्रेरणा दी। आपने मारवाड़ में छात्रावासों की एक श्रंखला खड़ी कर दी। बलदेव राम राड़ को मिर्धा की उपाधी दी गई थी।
अत-तकाथुर

सुरह अत-तक़ाज़ुर (बहुत ज्यादा माल जमा करने का लालच)

यह क़ुरान की 102 नंबर कि सुरः हे लेकिन नाज़िल होने के हिसाब से इसका नंबर 16 हे (1)| यह सुरः मक्का में नाज़िल हुई। यह सुर: मनुष्यों को सांसारिक इच्छाओं का गुलाम हो जाने के घातक परिणामों के बारे में चेतावनी देती है। अपनी इच्छाओं का गुलाम होकर मनुष्य अपने जीवन का ज्यादातर समय बहुत ज्यादा पैसा, सुख सुविधाएँ, पद और ताकत पाने में बिता देता हे और मनुष्य दुनिया में एक दूसरे से आगे बढ़ने के लिए आपस में संघर्ष करते रहते हैं, जब तक कि मृत्यु नहीं आ जाती। आदमी इन सब चीज़ो में इतना ज्यादा व्यस्त हो जाता हे, कि उन्हें मौत के बाद हमेशा के लिए शुरू होने वाली ज़िन्दगी के लिए समय ही नहीं मिलता। आदमी के इसी आदत के लिए एक हदीस का हवाला भी दिया जाता है। हज़रत उबय इब्न क़ाब रज़ी० के अनुसार हुज़ूर सल० ने कहा कि "यदि आदम के बेटे (यानि मनुष्य) को दो वादियाँ माल से भरकर दे दी जाएं तो वो तीसरे कि इच्छा करेगा और उसकी ख्वाहिशों को सिर्फ कब्र कि मिट्टी ही भर सकती है। यह सुर: आदमी को दुनिया की चाहतों के गुलाम होने के नुकसान कि चेतावनी देती हे और उसके बाद यह बताती हे कि जीवन में ईश्वर की तरफ से मिले आनंद और सुविधाएँ केवल मज़े लेने के लिए नहीं हैं, बल्कि यह सब इंसान के परीक्षा के लिए उसे दिए गए हैं और मरने के बाद उस से हर एक आनंद और सुविधा का हिसाब लिया जायेगा। अल्लाह के नेक बंदे हमेशा उसकी दी हुई नेअमतों का शुक्र अदा करते रहतें हैं।

सुर: अत-तक़ाज़ुर का इतिहास (2):

नहज अल बलगाह (البلاغة نهج) हज़रत अली रज़ी० (मोहम्मद सल० के भतीजे और दामाद) के कथन और उन से सम्बंधित पत्रों, उपदेशों के संगृह की बहुत मशहूर किताब है। इसी किताब के हवाले से Al-islam.org वेबसाइट पर बताया गया हे कि यह सुरः मक्का के दो कबीलों (बनु अब्दल मनाफ़ और बनु सह्म) के सिलसिले में थी, जो कि माल और संख्या के हिसाब से एक दूसरे से ज्यादा बड़ा दिखाने में लगे हुए थे, यहाँ तक कि उन्होंने अपने अपने कबीले को बड़ा बताने के लिए अपने कबीले के मरे हुए लोगो को भी गिनती में शामिल कर लिया था। इस सुर: कि आयात में आता हे कि इन लोगों ने अपने आपको ज्यादा बड़ा और अमीर बताने के लिए मृत लोगों को भी जीवित के साथ शामिल कर लिया था।

सुरः अत-तक़ाज़ुर का अर्थ (1, 2)

102:1 बहुत ज्यादा माल जमा करने की लालच ने तुम्हे गाफिल (भटका) कर दिया हे
102:2 यहाँ तक कि तुमने कब्रों के मुह देख लिए
102:3 यक़ीनन तुम अन-करीब (जल्दी ही) जान लोगे
102:4 फिर देखो तुम जल्दी ही जान लोगे
102:5 सच तो यह हे कि अगर तुम अपना अंजाम जानते तो कभी गाफिल न होते
102:6 यकीनन ज़रूर तुम जहन्नुम को देखोगे
102:7 फिर सुन लो तुम इसे ज़रूर देखोगे
102:8 फिर बेशक उस दिन दुनिया में मिली नेअमतों (सुविधाओं) के बारे में तुमसे पूछा जायेगा
Ref: (1) http://www.youtube.com/watch?v=R9Ye5GvBLUI
(2) http://en.wikipedia.org/wiki/At-Takathur
मेरुदण्ड

मानव शरीर रचना में 'रीढ़ की हड्डी' या मेरुदंड (vertebral column या backbone या spine)) पीठ की हड्डियों का समूह है जो मस्तिष्क के पिछले भाग से निकलकर गुदा के पास तक जाती है। इसमें ३३ खण्ड (vertebrae) होते हैं। मेरुदण्ड के भीतर ही मेरूनाल (spinal canal) में मेरूरज्जु (spinal cord) सुरक्षित रहता है।

चोट ओर रोग

प्रत्यक्ष या अप्रत्यक्ष बल प्रयोग से कशेरूकों के अलग हो जाने पर मेरूदंड का भंग होता है जिसमें मेरूरज्जु का विदारण (tearing), या संदलन (crushing) संमिलित है जिसके फलस्वरूप चोट के स्थान के नीचे के भाग संवेदनहीन और संचलन शक्ति से शून्य हो जाते हैं। पहले ऐसे रोगी नीरोग नहीं हो पाते थे और शय्याव्रण और संक्रमण ग्रस्त होकर चिरकाल तक कष्ट भोगते और मर जाते थे। पिछले महायुद्ध के समय में अर्जित ज्ञान के कारण अब पैर के लकवे (paraplegic) के रोगी पहिएदार कुर्सियों में उपयोगी जीवन बिता सकते हैं।
मेरूदंड की वक्रता के अनेक कारण हो सकते हैं, जिनमें मुख्य है, मेरूदंड की गुलिकार्ति (tuberculosis)। कशेरूकों की काय अस्थिक्षय (caries) से नष्ट हो जाती है और उसके निपात (collapse) से कूबड़ निकल आता हे। स्पाण्डिलाइटिस (spondylitis) एक विकलांगकारी चिंताजनक स्थिति है जिसमें पीठ क्रमश: सीधी और अनम्य हो जाती है। कभी कभी दोषपूर्ण आसन की आदत, या चोट से असममित विकास के फलस्वरूप युवावस्था में पार्श्विक वक्रता उत्पन्न हो जाती है। इसे समुचित व्यायाम, या धनुर्बधनी (braces) पहनकर ठीक किया जा सकता है।
कभी-कभी पीठ के निम्न भाग के दर्द के निदान और शलयकर्म द्वारा उसकी चिकित्सा बहुत ही निराशजनक और उद्वेगकारी समस्या बन जाती है। इसकी जटिलता का अनुमान इस बात से सहज ही हो जाता है कि इस वेदना के स्रोत असंख्य हो सकते हें - मेरूदंड और श्रोणि प्रदेश (pelvis) की अस्थियाँ, इनके मध्य के असंख्य जोड़ और इस प्रदेश की असंख्य पेशियाँ तथा स्नायु। यह वेदना श्रोणि आंतरांग (Pelvis Viscera), अर्थात् मूत्राशय (bladder), प्रॉस्टेट, शुक्राशय, या अंडाशय, गर्भाशय तथा मलाशय में भी उठ सकती है। इन सबके अतिरिक्त मोच और तनाव भी हैं, जो मनुष्य के ऊर्ध्वाधर आसन के परिणामस्वरूप उत्पन्न होते हें जिनके लिये हमारी शरीर यंत्रावली अभी भी पर्याप्त उपयुक्त नहीं है।
२७४१ ईसा पूर्व

२७४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बैडफर्ड, इंडियाना

बैडफर्ड संयुक्त राष्ट्र के इण्डियाना का एक शहर है जिनकी २०१० की जनगणना के अनुसार जनसंख्या १३,४१३ है।
मोसुल

मोसुल की स्थिति

इराकी लोग इस शहर के पूर्वी हिस्से को बायां किनारा तथा पश्चिमी हिस्से को दायां किनारा कहते हैं। जुदैदत अल मुफ्ती शहर का दक्षिणी पूर्वी हिस्सा है दरअसल मोसुल शहर को दजला नदी मध्य से दो भागो में बांटती है। मोसुल इराक का दूसरा सबसे बड़ा शहर है और राजधानी बगदाद से 400 किलोमीटर दूर उत्तर में स्थित है। लेकिन मोसुल पर वर्ष 2014 को आईएसआईएस अपना नियन्त्रण कर चुका है।
ब्रंजविक

ब्रंज़विक (Brunswick) स्थिति : 52 डिग्री 16 मिनट उ. अ. तथा 10 डिग्री 31 मिनट पू. दे.। यह पश्चिमी जर्मनी के लोअर सैक्सनी भाग में ओकर नदी के किनारे स्थित एक नगर है। पहले यह इसी नाम के प्रांत की राजधानी था। द्वितीय महायुद्ध में इसे बड़ी क्षति उठानी पड़ी थी। यह एक बड़ा औद्योगिक केंद्र है जहाँ वाद्य और विद्युत् संयंत्र बनाते हैं। इसी नाम के नगर जॉर्जिया (संयुक्त राज्य), कंबरलैंड काउंटी (इंग्लैंड) तथा ओहायो (संयुक्त राज्य) में भी हैं।
स्थलीय कछुआ

स्थलीय कछुए (Tortoises) उन कछुओं को कहा जाता है जो मुख्य रूप से स्थलीय वातावरणों में अपना जीवन बसर करते हैं। अन्य कछुओं की तरह, स्थलीय कछुए का भी पूरा शरीर कड़े कवच से ढ़का रहता है। इसके शरीर के कवच का ऊपरी भाग कारापेश तथा निचला भाग प्लास्ट्रन कहलाता है। इसके चार पैर होते हैं और प्रत्येक पैरों में पाँच-पाँच नाखून तथा जाल-युक्त ऊँगलियाँ पायी जाती हैं। मादा कछुआ मिट्टी खोदकर उसमें अंडे देती है। अंडो की संख्या १ से लेकर ३० तक हो सकती है। साधारणतः अंडे देने का कार्य रात में होता है। मादा अंडे देने के बाद गड्ढे एवं अंडे को मिट्टी तथा बालू इत्यादि से ढ़क देती है। विभिन्न प्रजातियों के अंडो से बच्चों के निकलने का समय भिन्न-भिन्न होता है। अंडो से बच्चे निकलने में ६० से १२० दिनों तक का समय लगता है।

अन्य भाषाओं में

मारवाड़ी भाषा में कछुआ को काछबा कहा जाता है।
चिन्तामणि त्रिपाठी(रीतिग्रंथकार कवि)

चिंतामणि त्रिपाठी हिन्दी के रीतिकाल के कवि हैं।
ये यमुना के समीपवर्ती गाँव टिकमापुर या भूषण के अनुसार त्रिविक्रमपुर (जिला कानपुर) के निवासी काश्यप गोत्रीय कान्यकुब्ज त्रिपाठी ब्राह्मण थे। इनका जन्मकाल संo १६६६ विo और रचनाकाल संo १७०० विo माना जाता है। ये रतिनाथ अथवा रत्नाकर त्रिपाठी के पुत्र (भूषण के 'शिवभूषण' की विभिन्न हस्तलिखित प्रतियों में इनके पिता के उक्त दो नामों का उल्लेख मिलता है) और कविवर भूषण, मतिराम तथा जटाशंकर (नीलकंठ) के ज्येष्ठ भ्राता थे। चिंतामणि कभी-कभी अपनी रचनाओं में अपना नाम 'मनिलाल' और 'लालमनि' भी रखते थे। इनका संबंध शाहजहाँ, चित्रकूटाधिपति रुद्रशाह सोलंकी, जैनुद्दीन अहमद और नागपुर के भोंसला राजा मकरदशाह के राजदरबारों से था, जहाँ से इन्हें पर्याप्त सम्मान और प्रतिष्ठा मिली। नागपुर में उस समय कोई मकरदशाह संज्ञक भोंसला राजा नहीं था, इसलिये मकरंदशाह नामधारी इस कवि के आश्रयदाता संभवत: शिवाजी के पितामह ही थे, जो 'मालो जी' नाम से प्रख्यात हैं और भूषण ने जिनका स्मरण 'माल मकरद' कहकर किया है। जिनके कहने पर चिंतामणि ने पिंगल विषयक ग्रंथ लिखा, जिसे उन्होने स्वयं स्वीकार किया है-

चिंतामणि कवि को हुकुम किए साहि मकरंद। 
करौ लच्छि लच्छ्न सहित भाषा पिंगल छंद ॥
निर्जलीकरण (रसायन)

किसी पदार्थ को जक से अलग करने को निर्जलीकरण कहते हैं।
रेवाड़ी

नामोत्पत्ति और इतिहास

रेवाड़ी अपने आप में बहु आयामी प्रतिभाओ, महान कलाकारों, कवियों, साहित्यकारों, शूरवीरो, धार्मिक स्थलों, शैक्षणिक प्रतिष्ठानों, प्रकृतिं सौंदर्य से ओतप्रोत दक्षिणी हरियाणा का एक ऎसा स्थान है जहाँ आकर मन को सुकून और पवित्रता का बोध होता है। प्राचीन भारत में महाभारत काल के दौरान, रेवत नामक एक राजा था जिसकी पुत्री का नाम रेवती था।उसे सब रेवा कहकर बुलाते थे और उसके नाम पर एक शहर 'रेवा वाडी' नामक एक शहर की स्थापना की थी। वाडी और वाडा का मतलब हिंदी में पड़ोस (छोटे और बड़े, क्रमशः) और कई अन्य भारतीय भाषाओं में है। जब रेवा ने श्री कृष्ण के बड़े भाई बलराम जी से शादी की, तब राजा ने अपनी बेटी को 'रेवा वाडी' दान दिया। समय के दौरान, 'रेवा वाडी' का नाम रेवाड़ी बन गया। मन्यता है कि बलराम भगवान की राजधानी और उनके बाद कृष्ण भगवान के प्रपौत्र महाराज बज्रभान आभीरीया शासन को आगे बढ़ाया।  
रेवाड़ी एक ऐतिहासिक शहर है। हालाँकि यह शहर अपनी पुरानी छवि खोता जा रहा है। खाने के हिसाब से यहाँ की रेवड़ियाँ बहुत मशहूर हैं। यहाँ पर भारत की सबसे पहली गौशाला सन1882 में बनाई गई थी जो कि राजा राव युधिष्ठिर यादव द्वारा बनाई गई थी
प्रायश्चित होम

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का पंचदश चरण है प्रायश्चित होम।

अगला कार्यक्रम

इससे अगला कार्यक्रम या चरण है विवाह शिलारोहण।
कान फ़िल्मोत्सव

कान फ़िल्मोत्सव (फ़्रांसिसी: le Festival international du film de Cannes or simply le Festival de Cannes), का प्रारंभ 1939 में हुआ। यह विश्व के सबसे सम्मानजनक फ़िल्म उत्सवों में से एक माना जाता है।
सियाल्दा रेलवे स्टेशन

सियाल्दा रेलवे स्टेशन सियालदाह शहर का रेलवे स्टेशन है।
उत्तर पश्चिम रेलवे

उत्तर पश्चिम रेलवे भारतीय रेल का एक रेलक्षेत्र है। इसे लघुरूप में  उपरे  कहा जाता है।
इसकी स्थापना 1 अक्टूबर 2002 में हुई थी। इसका मुख्यालय जयपुर में स्थित है।
भवाली

जनसांख्यिकी

भारत की २०११ की जनगणना के अनुसार भवाली नगर पालिका परिषद की जनसंख्या ६,३०९ है, जिसमें से ३,३०४ पुरुष हैं जबकि ३,००५ महिलाएं हैं। नगर में ०-६ साल की उम्र के बच्चों की जनसंख्या ६६८ है, जो नगर की कुल जनसंख्या का १०.५९% है। भवाली नगर का लिंगानुपात ९१० महिलाएं प्रति १००० पुरुष है। शहर की साक्षरता दर ९३.०७% है; ९६.४७% पुरुष और ८९.२७% महिलाऐं साक्षर ​​हैं।

पर्यटन

'भवाली' नगर भले ही छोटा हो परन्तु उसका महत्व बहुत अधिक हैं। भवाली के नजदीक कई ऐसे ऐतिहासिक स्थल हैं, जिनका अपना महत्व है। यहाँ पर कुमाऊँ के प्रसिद्ध गोलू देवता का प्राचीन मन्दिर है, तो यहीं पर घोड़ाखाल नामक एक सैनिक स्कूल भी है। 'शेर का डाण्डा' और 'रेहड़ का डाण्डा' भी भवाली से ही मिला हुआ है। सेनिटोरियम में प्राचीन जाबर महादेव शिव मंदिर लड़ियाकाटा की पहाड़ी की तलहटी पर स्थित है । यहाँ पर पहुचने के लिए नैनीताल भवाली मोटर मार्ग पर स्थित सेनिटोरियम गेट से पहाड़ी पर लगभग दो किमी चलना पड़ता है । इस मंदिर की सबसे खास बात यह है कि यहाँ लकड़ी का शिवलिंग प्राचीन समय से स्थापित है जो अब भी अपनी पूर्व की स्थिति में है और पुरे नैनीताल जिले का एक मात्र शिव मंदिर है जहाँ 18 फ़ीट लम्बा त्रिशूल स्थापित है।।
भीमताल, नौकुचियाताल, मुक्तेश्वर, रामगढ़ अल्मोड़ा और रानीखेत आदि स्थानों में जाने के लिए भी काठगोदाम से आनेवाले पर्यटकों, सैलानियों एवं पहारोहियों के 'भवाली' की भूमि के दर्शन करने ही पड़ते हैं - अतः 'भवाली' का महत्व जहाँ भौगोलिक है वहाँ प्राकृतिक सुषमा भी है। इसीलिए इस शान्त और प्रकृति की सुन्दर नगरी को देखने के लिए सैकड़ों - हजारों प्रकृति - प्रेमी प्रतिवर्ष आते रहते हैं।
नैनीताल से भवाली की दूरी केवल ११ किनोमीटर है। नैनीतैल आये हुए सैलानी भवाली की ओर अवश्य आते हैं। कुछ पर्यटक कैंची के मन्दिर तक जाते हैं तो कुछ 'गगार्ंचल' पहाड़ की चोटी तक पहुँचते हैं। कुछ पर्यटक 'लली कब्र' या लल्ली की छतरी को देखने जाते हैं। कुछ पदारोही रामगढ़ के फलों के बाग देखने पहुँचते हैं। कुछ जिज्ञासु लोग 'काफल' के मौसम में यहाँ 'काफल' नामक फल खाने पहुँचते हैं। 'भवाली' १६८० मीटर पर स्थित एक ऐसा नगर है जहाँ मैदानी लोग आढ़ू ; सेब, पूलम (आलूबुखारा) और खुमानी के फलों को खरीदने के लिए दूर - दूर से आते हैं।

आवागमन

'भवाली' नगर के बस अड्डे से एक मार्ग चढ़ाई पर नैनीताल, काठगोदाम और हल्द्वानी की ओर जाता है। दूसरा मार्ग ढ़लान पर घाटी की ओर कैंची होकर अल्मोड़ा, रानीखेत और कर्णप्रयाग की ओर बढ़ जाता है। तीसरा मार्ग भवाली के बाजार के बीच में होकर दूसरी ओर के पहाड़ी पर चढ़ने लगता है। यह मार्ग भी अगे चलकर दो भागों में विभाजित हो जाता है। दायीं ओर का मार्ग घोड़ाखाल, भीमताल और नौकुचियाताल की ओर चला जाता है और बायीं ओर को मुड़ने वाला मार्ग रामगढ़-मुक्तेश्वर अंचल की ओर बढ़ जाता है।
नर्सिंग होम

नर्सिंग होम एक निजी आवासीय स्वास्थ्य सेवा संस्था होती है जहाँ पर बहुत दिनों से बीमार चल रहे मरीज़ों की देखभाल के लिए या उन्हें लंबे समय तक रखने की व्यवस्था होती है। मरीज़ों के उपचार हेतु पैरामेडिकल कर्मचारी रहते हैं। नर्सिंग होम में सामान्यतः एक चिकित्सक द्वारा ही ओ० पी० डी० की जाती है जबकि अन्य चिकित्सक नियमानुसार भर्ती मरीज़ों की देखभाल करते हैं।
दृष्टांत आधारित तर्कणा

(कार्य प्रगति पर है...)
दृष्टांत आधारित तर्कणा, या case-based reasoning (CBR) एक ऐसी प्रक्रिया है जिसमें पुरानी समस्याओं के समाधान के आधार पर नई समस्याओं समाधान किया जाता है।
वायुविज्ञान

वायुविज्ञान (Aeronomy) , पृथ्वी या अन्य किसी अन्य ग्रह के ऊपरी क्षेत्र का मौसम विज्ञान है। इसमें वायुमण्दलीय गतियों, वायुमण्डल की रासायनिक संरचना एवं गुणधर्म आदि का अध्ययन किया जाता है।
साजन का घर

संक्षेप

धनराज (अनुपम खेर) एक गरीब और बहुत ही ज्यादा लालची इंसान रहता है। उसकी पत्नी एक बेटी, लक्ष्मी (जूही चावला) को जन्म देने के तुरंत बाद मर जाती है। वहीं उसके जन्म के साथ ही वो एक बहुत ही बड़ी लॉटरी भी जीत जाता है, और काफी अमीर हो जाता है। धनराज को लॉटरी जीतने के बावजूद भी ऐसा लगता है कि उसकी बेटी अशुभ या खराब किस्मत वाली है और उसके जन्म लेने के कारण ही उसकी पत्नी की मौत हुई है। वो सारा दोष उसकी बेटी, लक्ष्मी पर लगा देता है और उसे देखने से भी इंकार कर देता है। इसके बाद वो दूसरी शादी कर लेता है। उसके दूसरी बीवी से उसके घर एक पुत्र, सूरज (दीपक तिजोरी) का जन्म होता है।
लक्ष्मी और सूरज बड़े हो जाते हैं। इतने सालों बाद भी धनराज और उसकी सौतेली माँ उसे बुरी किस्मत वाली ही सोचते रहते हैं और उसके साथ बहुत खराब व्यवहार करते रहते हैं। सूरज इस बात से असहमत रहता है कि उसकी बहन बुरी किस्मत वाली है। वो जितना हो सकते, उतना अपनी बहन को उनसे बचाने की कोशिश करते रहता है। उसकी माँ सूरज को लक्ष्मी से दूर रहने बोलती है, लेकिन वो रक्षा बंधन के दिन उससे राखी बंधाने उसके पास चले जाता है। बाद में एक दुर्घटना में वो अपना एक हाथ खो देता है। उसकी माँ लक्ष्मी को ही इसका कारण मानती है।
लक्ष्मी के पिता और सौतेली माँ उसकी शादी सेना के एक अधिकारी, अमर (ऋषि कपूर) से तय कराते हैं। शादी होने के बाद धनराज की मौत हो जाती है और सारी संपत्ति भी चले जाती है। उनकी हालत इतनी खराब हो जाती है कि उन्हें बंगले से बाहर होना पड़ता है। इसी बीच लक्ष्मी का गर्भपात हो जाता है। अमर से डॉक्टर कहता है कि यदि लक्ष्मी माँ बनती है तो उसकी मौत हो जाएगी। किसी को दुःख न हो, इस कारण अमर ये बात किसी को नहीं बताता है।
अमर की माँ को लगता है कि अब लक्ष्मी को कोई बच्चा नहीं होगा और वो अब उसे रास्ते से हटाने की योजना बनाने लगती है ताकि अमर की किसी और लड़की से शादी करा सके। लक्ष्मी एक दिन अमर को गर्भपात और उसके प्रभाव के बारे में बात करते हुए सुन लेती है। वो फैसला करती है कि चाहे वो मर भी जाये, लेकिन वो बच्चे को जन्म जरूर देगी। वो अमर को ताने मारती है और उत्तेजित करती है, जिससे अमर भूल जाता है कि उसकी बीवी गर्भवती होने पर मर जाएगी और वो उसके साथ रात गुजारता है। अगले दिन वो डर जाता है कि ये उसने क्या कर दिया, पर वो डॉक्टर से बात करना छोड़, काम पर चले जाता है। अमर के जाने के बाद उसकी माँ लक्ष्मी को घर से निकाल देती है। लक्ष्मी उस गाँव में ही इधर उधर काम कर अपना जीवन बिताते रहती है और एक बच्चे को जन्म देती है। बच्चे को जन्म देने के बाद वो उसे ससुराल ले जाती है और अपनी आखिरी सांस लेते समय ही अमर घर आता है। लक्ष्मी की मौत हो जाती है और परिवार वाले बस यही सोचते रह जाते हैं कि काश उन लोगों ने उसके साथ अच्छा व्यवहार किया होता। इसी के साथ कहानी समाप्त हो जाती है।
काउंटी चैम्पियनशिप 2018

टीमें

2018 चैंपियनशिप को दो डिवीजनों में बांटा गया है, डिवीजन वन के साथ आठ टीमों और डिवीजन टू के साथ 10 टीमें हैं। दोनों डिवीजनों में टीमें कुल 14 खेलें खेलेंगी, जिसमें सभी डिवीजन एक टीम दो बार खेलती रहती है, जबकि डिवीजन दो टीमों में पांच काउंटियों दो बार और चार बार एक बार खेलती हैं।
जनसंख्या नीति 2000

जनसंख्या वृद्धि को देश की सबसे प्रमुख समस्या मानते हुए छोटे परिवार को प्रोत्साहन देने के परिप्रेक्ष्य में केंद्र सरकार द्वारा 15 फरवरी 2000 को नई राष्ट्रीय जनसंख्या नीति 2000 की घोषणा की गई इसे जनसंख्या नीति का तात्कालिक उद्देश्य पूरे क्षेत्र में गर्भनिरोधको की आपूर्ति करना स्वास्थ्य सुरक्षा ढांचे का विस्तार करना तथा तद्नरूप  स्वास्थ्य कर्मियों की नियुक्ति करना है जबकि मध्यकालीन उद्देश्य सन 2010 तक कुछ प्रजनन शीलता दर्  को 2:१अनुपात के प्रतिस्थापन स्तर तक लाना है। नई जनसंख्या नीति का दीर्घकालिक उद्देश्य सन 2045 तक स्थिर जनसंख्या के लक्ष्य को प्राप्त करना है इस नीति में जनसंख्या को एक ऐसे स्तर पर स्थिर बनाने की बात कही गई है जो आर्थिक एवं सामाजिक विकास तथा पर्यावरण संरक्षण में सकारात्मक भूमिका का निर्वाह कर सके।
नई जनसंख्या नीति की प्रमुख बातें निम्नलिखित है
नंबर 1 इस जनसंख्या नीति के अंतर्गत जनसंख्या की नई सीमा के तहत लोकसभा की सीटों के पुनर्निर्माण की अवधि कोअगले 25 वर्षों तक के लिए बढ़ा दिया गया है संविधान के मौजूदा प्रावधानों के अंतर्गत सन 2001 तक लोकसभा की सीटों का सीमांकन सन 1971 की जनसंख्या के आधार पर किया जाना था अब इसी व्यवस्था को सन 2026 तक बढ़ा दिया गया है इसके लिए संविधान के अनुच्छेद 84 में पुनः संशोधन करने का निश्चय किया गया है इस व्यवस्था से लोकसभा में सीटों की संख्या और 2026 तक 543 बनी रहेगी तथा प्रत्येक राज्य में सीटों की यथावत बनी रहेगी ऐसा करने के पीछे यह तर्क दिया गया है कि जिन राज्यों में जनसंख्या वृद्धि को रोकने में अब तक संतोषजनक प्रगति नहीं की है ऐसा होने पर भी निर्भर होकर इस कार्यक्रम को सफल बनाने में सकारात्मक भूमिका निभा सकेंगे
नंबर दो छोटे परिवार के मानक को अपनाने हेतु प्रोत्साहित करने के लिए केंद्र सरकार उन पंचायतों और जिला परिषदों को पुरस्कृत करेगी जो अपने क्षेत्र में रहने वाले लोगों को जनसंख्या नियंत्रण के उपाय को अधिकारिक अपनाने के लिए प्रेरित करेगी
नंबर 3 छोटे परिवार के मानक को अपनाने हेतु प्रोत्साहित करने के लिए केंद्र सरकार उन पंचायतों और जिला परिषदों को पुरस्कृत करेगी जो अपने क्षेत्र में रहने वाले लोगों को जनसंख्या नियंत्रण के उपाय को अधिकारिक बनाने के लिए प्रेरित करेंगे
नंबर 3 छोटे परिवार के मानक को अपनाने हेतु प्रोत्साहित करने के लिए केंद्र सरकार उन पंचायतों और जिला परिषदों को पुरस्कृत करेगी जो अपने क्षेत्र में रहने वाले लोगों को जनसंख्या नियंत्रण के उपाय को अधिकारिक बनाने के लिए प्रेरित करेंगी
नंबर 4 बुनियादी शिक्षा को मुफ्त और अनिवार्य बनाया जाएगा
नंबर पांच जन्म मृत्यु तथा विवाह को पंजीकरण कराना अनिवार्य बनाया जाएगा
नंबर 6 गरीबी रेखा से नीचे जीवन यापन करने वाले दंपतियों को छोटा परिवार रखने पर उन दंपतियों को जिनके दो बच्चे हो और दो बच्चों के बाद उन्होंने बंध्याकरण करा लिया हो ₹5000 की स्वास्थ्य बीमा योजना में शामिल किया जाएगा
नंबर 7 दो बच्चों तक के जन्म पर गरीबी रेखा के नीचे वाले दंपतियों को प्रत्येक के जन्म पर ₹500 उनकी देखभाल के लिए दिए जाएंगे
नंबर 8 गर्भपात की सुविधा योजना को और प्रभावी बनाया जाएगा
नंबर ९ गरीबी रेखा के नीचे वाले उन संपत्तियों को पुरस्कृत किया जाएगा जो निर्धारित आयु के पश्चात विवाह करने के बाद पहले बच्चे को तब जन्म दें जब मां की आयु 21 वर्ष हो जाए।
नंबर 10 ग्रामीण क्षेत्रों में एंबुलेंस की सुविधा उपलब्ध कराने के लिए उधार शर्तों पर ऋण तथा आर्थिक सहायता उपलब्ध कराई जाएगी
नंबर 11 गैरसरकारी स्वयंसेवी संस्थाओं को परिवार नियोजन कार्यक्रम से जुड़ने के लिए प्रोत्साहित किया जाएगा।

लेखक--------आशुतोष त्रिपाठी 9839945254.